
Prezentul Raport înlocuieşte Raportul depus anterior cu nr.22/627 din data de 10.10.2001

Comisia pentru buget,

finanţe şi bănci

Bucureşti,     17.10.2001 

Nr. 22/627

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr. 119/1999 privind auditul intern şi controlul financiar preventiv, cu care comisia noastră a fost sesizată în fond cu adresa Biroului Permanent nr. 327 din  6 septembrie 1999.

PREŞEDINTE,

Prof. dr. Florin Georgescu

Parlamentul  României

Comisia pentru buget,

finanţe şi bănci

Bucureşti,     17.10.2001 

Nr. 22/627

RAPORT

asupra proiectului de Lege privind aprobarea Ordonanţei Guvernului nr. 119/1999 privind auditul intern şi controlul financiar preventiv

In urma examinării proiectului de Lege proiectului de Lege privind aprobarea Ordonanţei Guvernului nr. 119/1999 privind auditul intern şi controlul financiar preventiv,  în şedinţa din 17 octombrie 2001, propunem ca acesta să fie supus spre dezbatere şi adoptare cu următoarele amendamente:

Nr.

crt.
Articol iniţial
Amendament propus
Motivare

1.
Articol unic

“Se aprobă Ordonanţa Guvernului nr.119 din 31 august 1999 privind auditul intern şi controlul financiar preventiv, adoptată în temeiul art.1 lit.D pct.26 din Legea nr.140/1999 privind abilitarea Guvernului de a emite ordonanţe şi publicată în Monitorul Oficial, Partea I, nr.430 din 31 august 1999”.
Articolul unic se reformulează şi va avea următorul cuprins:

“Art.I. - Se aprobă Ordonanţa Guvernului nr.119 din 31 august 1999 privind auditul intern şi controlul financiar preventiv, adoptată în temeiul art.1 lit.D pct.26 din Legea nr.140/1999 privind abilitarea Guvernului de a emite ordonanţe şi publicată în Monitorul Oficial, Partea I, nr.430 din 31 august 1999, cu următoarele modificări şi completări:”.
Pentru respectarea normelor de tehnică legislativă. 

2.
TITLUL ORDONANŢEI

“ORDONANŢA PRIVIND AUDITUL INTERN ŞI CONTROLUL FINANCIAR PREVENTIV"
1. Titlul ordonanţei va avea următorul cuprins:

”Ordonanţă privind auditul public intern şi controlul financiar preventiv”.
Modificare preluată din Ordonanţa Guvernului nr.72/2001 pentru modificarea şi completarea Ordonanţei Guvernului nr.119/1999, publicată în Monitorul Oficial al României, Partea I nr.540 din 1 septembrie 2001.

3.

2. În cuprinsul ordonanţei denumirea “Ministerul Finanţelor” se va înlocui cu denumirea “Ministerul Finanţelor Publice,” sintagma “ministrul finanţelor” cu sintagma “ministrul finanţelor publice”, iar expresia “audit intern” cu expresia “audit public intern”.
Prevedere preluată din Ordonanţa Guvernului nr.72/2001 în vederea actualizării denumirii acestui minister şi a terminologiei specifice.

4.
Art.2 lit. o) 

“o) inspecţie: verificare efectuată la faţa locului în cursul derulării unei operaţiuni,

în scopul constatării unor eventuale abateri de la legalitate sau regularitate şi luării de măsuri pentru protejarea fondurilor publice şi a patrimoniului public şi pentru repararea prejudiciului produs, după caz;”
3. Litera o) a articolului 2 va avea următorul cuprins:

“o) inspecţie: verificare efectuată la faţa locului, în scopul constatării unor eventuale abateri de la legalitate şi al luării de măsuri pentru protejarea fondurilor publice şi a patrimoniului public şi pentru repararea prejudiciului produs, după caz;"
Text preluat din Ordonanţa Guvernului nr.72/2001.

5.
Art.7 alin. (3).

“(3) Compartimentul de audit intern trebuie să exercite, fără a se limita la acestea, următoarele atribuţii:

a) certificarea trimestrială şi anuală, însoţită de raport de audit, a bilanţului contabil şi a contului de execuţie bugetară ale instituţiei publice, prin verificarea legalităţii, realităţii şi exactităţii evidenţelor contabile şi ale actelor financiare şi de gestiune; certificarea se face înaintea aprobării de către conducătorul instituţiei publice în cauză a bilanţului contabil şi a contului de execuţie bugetară;

b) examinarea legalităţii, regularităţii şi conformităţii operaţiunilor, identificarea erorilor, risipei, gestiunii defectuoase şi fraudelor şi, pe aceste baze, propunerea de măsuri şi soluţii pentru recuperarea pagubelor şi sancţionarea celor vinovaţi, după caz;

c) supravegherea regularităţii sistemelor de fundamentare a deciziei, planificare, programare, organizare, coordonare, urmărire şi control a îndeplinirii deciziilor;

d) evaluarea economicităţii, eficacităţii şi eficienţei cu care sistemele de conducere şi de execuţie existente în cadrul instituţiei publice ori la nivelul unui program/proiect finanţat din fonduri publice utilizează resurse financiare, umane şi materiale pentru îndeplinirea obiectivelor şi obţinerea rezultatelor stabilite;

e) identificarea slăbiciunilor sistemelor de conducere şi de control, precum şi a riscurilor asociate unor astfel de sisteme, unor programe/proiecte sau unor operaţiuni şi propunerea de măsuri pentru corectarea acestora şi pentru diminuarea riscurilor, după caz”.
4. Alineatul (3) al articolului 7 va avea următorul cuprins:

“(3) Compartimentul de audit public intern trebuie să exercite următoarele atribuţii:

a) certificarea anuală a bilanţului contabil şi a contului de execuţie bugetară;

b) examinarea legalităţii, regularităţii şi conformităţii operaţiunilor, identificând erorile, risipa, gestiunea defectuoasă şi fraudele, şi, pe această bază, propunerea de măsuri şi soluţii pentru recuperarea pagubelor şi sancţionarea celor vinovaţi, după caz;

c) examinarea sistemului contabil şi a fiabilităţii acestuia, ca principal instrument de cunoaştere, gestiune şi control patrimonial şi al rezultatelor obţinute;

d) examinarea regularităţii sistemelor de fundamentare a deciziilor, de planificare, programare, organizare, coordonare, urmărire şi control al îndeplinirii deciziilor;

e) evaluarea economicităţii, eficacităţii şi eficienţei cu care sistemele de conducere şi execuţie din cadrul instituţiei publice şi la nivelul unui program/proiect utilizează resursele financiare, umane sau materiale pentru îndeplinirea obiectivelor şi obţinerea rezultatelor stabilite;

f) identificarea slăbiciunilor sistemelor de conducere şi de control, precum şi a riscurilor asociate unor astfel de sisteme, unor programe proiecte sau unor operaţiuni şi propunerea de măsuri pentru corectarea acestora şi pentru diminuarea riscurilor, după caz”.
Text preluat din Ordonanţa Guvernului nr.72/2001.

6.
Art. 7 alin (4) nou

Art. 7 alin. (5) nou
5. La articolul 7, după alineatul (3) se introduc 2 alineate noi, alin. (4) şi alin. (5) cu următorul cuprins:

“(4) Compartimentul de audit public intern este obligat să auditeze, fără a se limita numai la acestea, următoarele  activităţi şi operaţiuni:

a) deschiderea şi repartizarea creditelor bugetare;

b) angajamentele bugetare şi legale din care derivă direct sau indirect obligaţii de plată, inclusiv din fondurile comunitare;

c) vânzarea, gajarea, concesionarea sau închirierea de bunuri din domeniul privat al statului sau al unităţilor administrativ-teritoriale;

d) concesionarea sau închirierea de bunuri din domeniul public al statului sau al unităţilor administrativ-teritoriale;

e) plăţile din fonduri publice, inclusiv din fonduri de la Comunitatea Europeană;

f) constituirea veniturilor publice în legătură cu autorizarea şi stabilirea titlurilor de creanţă, precum şi facilităţile acordate la încasarea titlurilor de creanţă.

(5) Activităţile şi operaţiunile de la alin. (4) vor fi auditate cel puţin o dată la 3 ani."
Text preluat din Ordonanţa Guvernului nr.72/2001.

7.
Art.8 alin.(6)1 nou
6. După alineatul (6) al articolului 8 se introduce alineatul (6)1 cu următorul cuprins:

“(61) În situaţiile în care s-a constatat săvârşirea unor fapte calificate de lege ca fiind contravenţii se va întocmi proces-verbal de constatare şi de sancţionare a contravenţiilor.”
Text preluat din Ordonanţa Guvernului nr.72/2001.

8.
Art.13 alin.(1)

“(1) Instituţiile publice au obligaţia de a organiza controlul financiar preventiv propriu şi evidenţa angajamentelor în cadrul compartimentului contabil”.


7. Alineatul (1) al articolului 13 va avea următorul cuprins:

(1) Instituţiile publice, prin conducătorii acestora, au obligaţia de a organiza controlul financiar preventiv propriu şi evidenţa angajamentelor în cadrul compartimentului contabil”.
Text preluat din Ordonanţa Guvernului nr.72/2001.

9.
Art.13 alin.(7) nou
8. După alineatul (6) al articolului 13 se introduce alineatul (7) cu următorul cuprins:

“(7) Ministerul Finanţelor Publice va elabora Norme metodologice privind cadrul general al atribuţiilor şi exercitării controlului financiar preventiv propriu”.
Text preluat din Ordonanţa Guvernului nr.85/2000 pentru modificarea şi completarea Ordonanţei Guvernului  nr.119/1999 privind auditul intern şi controlul financiar preventiv, publicată în Monitorul Oficial al României, Partea I, nr.421 din 1 septembrie 2000.

10.
Art.17 alin.(3)

“(3) Înainte de a emite un refuz de viză, controlorul delegat are obligaţia să îl informeze în scris în legătură cu intenţia sa pe ordonatorul principal de credite, precizând motivele refuzului. Dacă ordonatorul principal de credite prezintă în scris argumente în favoarea efectuării operaţiunii pentru care se intenţionează refuzul vizei, controlorul delegat va consulta, înainte de a înregistra oficial refuzul de viză, opinia neutră asupra cazului, formulată de o echipă de trei controlori delegaţi de la instituţii publice diferite de cea în cauză, echipă constituită ad-hoc prin grija controlorului financiar şef. Opinia neutră se motivează şi se formulează în scris şi are rol consultativ, soluţia finală fiind în competenţa exclusivă a controlorului delegat competent, potrivit principiului exercitării în mod independent a atribuţiilor de control financiar preventiv delegat”.


9. Alineatul (3) al articolului 17 va avea următorul cuprins:

“(3) Înainte de a emite un refuz de viză, controlorul delegat are obligaţia să informeze în scris în legătură cu intenţia sa pe ordonatorul de credite, precizând motivele refuzului. Dacă ordonatorul de credite prezintă în scris argumente în favoarea efectuării operaţiunii pentru care se intenţionează refuzul de viză, controlorul delegat va consulta, înainte de a înregistra oficial refuzul de viză, opinia neutră asupra cazului. Pentru formularea opiniei neutre se constituie ad-hoc o comisie, prin decizia controlorului financiar şef. Comisia este formată din 3 membri ai Corpului controlorilor delegaţi, din care 2 controlori delegaţi, alţii decât cei care exercită viza la instituţia publică de la care s-au primit argumentele pentru efectuarea operaţiunii, precum şi controlorul financiar şef sau unul dintre adjuncţii acestuia. Opinia neutră se motivează şi se formulează în scris şi are rol consultativ, soluţia finală fiind de competenţa exclusivă a controlorului delegat competent, potrivit principiului exercitării în mod independent a atribuţiilor de control financiar preventiv delegat”.
Text preluat din Ordonanţa Guvernului nr.85/2000.

11.
Art.18 alin.(3)

“(3) Perioada prevăzută la alin.(2) este suspendată de la înregistrarea informării menţionate la art.17, alin.(3) până la primirea răspunsului ordonatorului principal de credite”.
10. Alineatul (3) al articolului 18 va avea următorul cuprins:

“(3) Perioada prevăzută la alin.(2) este suspendată de la înregistrarea informării prevăzute la art.17 alin.(3) până la primirea răspunsului ordonatorului de credite. Perioada de suspendare se aplică şi pentru intervalul necesar în vederea formulării opiniei neutre, care însă nu poate depăşi 3 zile lucrătoare”.
Text preluat din Ordonanţa Guvernului nr.85/2000.

12.
Art.21 alineatul (1) litera c)

“c) informarea directă a ministrului finanţelor, prin rapoarte lunare, cu privire la situaţia curentă a angajamentelor efectuate, la vizele acordate şi situaţiile de refuz de viză; câte o copie de pe raportul respectiv se transmite întotdeauna controlorului financiar şef şi ordonatorului principal de credite pe lângă care este numit;”
11. Litera c) a alineatului (1) al articolului 21 va avea următorul cuprins:

“c) prezentarea de rapoarte lunare controlorului financiar şef cu privire la situaţia curentă a angajamentelor efectuate, vizele acordate şi situaţiile intenţiilor şi refuzurilor de viză, formularea de avize cu caracter consultativ, precum şi aspectele deosebite ale derulării operaţiunilor financiare”.
Text preluat din Ordonanţa Guvernului nr.85/2000.

13.
Art.21 alin.(4)

“(4) Controlorul delegat îşi exercită atribuţiile în mod independent. El raportează în mod direct ministrului finanţelor şi nu i se poate impune, pe nici o cale, acordarea ori refuzul vizei de control financiar preventiv delegat”.
12. Alineatul (4) al articolului 21 va avea următorul cuprins:

“(4) Controlorul delegat îşi exercită atribuţiile în mod independent. El îl poate informa în mod direct pe ministrul finanţelor publice asupra situaţiilor deosebite apărute în activitatea sa şi nu i se poate impune, pe nici o cale, acordarea ori refuzul vizei de control financiar preventiv delegat”.
Text preluat din Ordonanţa Guvernului nr.85/2000.

14.
Art.22 alin.(4) nou
13. Articolul 22 se completează cu alineatul (4) cu următorul cuprins:

“(4) Până la aplicarea legii privind salarizarea funcţionarilor publici salariile de bază, sporurile şi celelalte drepturi salariale ale controlorilor delegaţi se menţin la nivelul stabilit anterior intrării în vigoare a Ordonanţei de urgenţă a Guvernului nr.160/2000 privind salarizarea controlorilor financiari din cadrul Curţii de Conturi, în baza alin.(2) şi a evaluării performanţelor profesionale individuale”.
Prevedere preluată din Ordonanţa de urgenţă a Guvernului nr.225/2000, pentru completarea Ordonanţa Guvernului nr. 119/1999 şi aprobată prin Legea nr.486/2001.

15.
Art.23 alin.(4)

“(4) Controlorul financiar şef are 2 adjuncţi”.
14. Alineatul (4) al articolului 23 va avea următorul cuprins:

“(4) Controlorul financiar şef are 2 adjuncţi ale căror atribuţii se stabilesc prin ordin al ministrului finanţelor publice, la propunerea controlorului financiar şef”.
Text preluat din Ordonanţa Guvernului nr.85/2000.

16.
Art.23 alin.(5)

“(5) Tot în structura Ministerului Finanţelor şi în subordinea controlorului financiar şef funcţionează şi un compartiment al cărui personal nu este constituit din controlori delegaţi şi ale cărui atribuţii se stabilesc prin ordin al ministrului finanţelor”.
15. Alineatul (5) al articolului 23 va avea următorul cuprins:

“(5) Tot în structura Ministerului Finanţelor Publice, pe lângă Corpul controlorilor delegaţi şi în subordinea controlorului financiar şef, funcţionează o direcţie de specialitate care asigură suportul metodologic şi informaţional necesar în activitatea Corpului controlorilor delegaţi şi ale cărei atribuţii se stabilesc prin ordin al ministrului finanţelor publice, la propunerea controlorului financiar şef”.
Text preluat din Ordonanţa Guvernului nr.85/2000.

17.
Art.23 alin.8 litera b1) nouă
16. La alineatul (8) al articolului 23 se introduce litera b1) cu următorul cuprins:

“b1) prezintă ministrului finanţelor publice, trimestrial, rapoarte privind activitatea controlorilor delegaţi, situaţia intenţiilor şi refuzurilor de viză, precum şi aspectele importante privind utilizarea fondurilor publice”.
Text preluat din Ordonanţa Guvernului nr.85/2000.

18.
Art.25 alin.1

“(1) O operaţiune pentru care s-a refuzat viza de control financiar preventiv delegat se poate efectua numai dacă este autorizată prin hotărâre a Guvernului, la propunerea instituţiei publice din cadrul administraţiei publice centrale în care se exercită funcţia de ordonator principal de credite, a cărei operaţiune a fost refuzată, cu ascultarea, în şedinţă a Guvernului, a prezentării de către controlorul financiar şef a punctului de vedere al controlorului delegat implicat. Guvernul se pronunţă în maximum 15 zile lucrătoare de la data înregistrării proiectului hotărârii la Secretariatul General al Guvernului. Iniţiatorul proiectului  hotărârii are obligaţia să informeze despre aceasta pe ministrul finanţelor şi pe controlorul financiar şef şi să transmită acestora o copie de pe proiectul hotărârii şi de pe nota de fundamentare a acestuia cu cel puţin 5 zile lucrătoare înainte de discutarea lui în şedinţa Guvernului”.
17. Alineatul (1) al articolului 25 va avea următorul cuprins:

“(1) O operaţiune pentru care s-a refuzat viza de control financiar preventiv delegat se poate efectua dacă este autorizată prin hotărâre a Guvernului, la propunerea instituţiei publice din cadrul administraţiei publice centrale în care se exercită funcţia de ordonator de credite. În şedinţa Guvernului controlorul financiar şef prezintă punctul de vedere al controlorului delegat implicat, precum şi opinia neutră. Guvernul se pronunţă în maximum 15 zile lucrătoare de la data înregistrării proiectului hotărârii la Secretariatul General al Guvernului. Iniţiatorul proiectului hotărârii are obligaţia să transmită şi controlorului financiar şef o copie de pe proiectul hotărârii şi de pe nota de fundamentare o dată cu depunerea acestora la Secretariatul General al Guvernului, în vederea includerii în ordinea de zi a şedinţelor de Guvern. Controlorul financiar şef depune la Secretariatul General al Guvernului, cu cel puţin 3 zile lucrătoare înainte de discutarea proiectului de hotărâre în şedinţa Guvernului, refuzul de viză şi opinia neutră”.
Text preluat din Ordonanţa Guvernului nr.85/2000.

19.
Art.25 alin.(4)

“În toate cazurile în care, ca urmare a unui refuz de viză de control financiar preventiv propriu, ordonatorul de credite dispune efectuarea operaţiunii pe propria răspundere, contabilul-şef are obligaţia să informeze în scris serviciile publice descentralizate ale Ministerului Finanţelor, la nivel judeţean, respectiv al municipiului Bucureşti, şi, după caz, organul ierarhic superior al instituţiei publice, numai astfel fiind exonerate de răspundere atât el, cât şi celelalte persoane împuternicite de acesta să exercite controlul financiar preventiv propriu”.
18. Alineatul (4) al articolului 25 va avea următorul cuprins:

“(4) În toate cazurile în care, ca urmare a unui refuz de control financiar preventiv, conducătorii persoanelor juridice prevăzute la art.16 alin.(2), la art.30 şi la art.37 alin.(1) dispun, în condiţiile prevăzute de prezenta ordonanţă, efectuarea operaţiunii pe propria răspundere, contabilul-şef al persoanei juridice aflate în această situaţie are obligaţia să informeze în scris Ministerul Finanţelor Publice şi, după caz, organul ierarhic superior al instituţiei publice”.
Text preluat din Ordonanţa Guvernului nr.85/2000.

20.
Art.25 alin.(5)

“(5) Documentele referitoare la operaţiuni supuse controlului financiar preventiv şi care nu au fost vizate nu pot fi înregistrate în contabilitate”.
19. Alineatul (5) al articolului 25 va avea următorul cuprins:

“(5) Documentele privind proiecte de operaţiuni supuse controlului financiar preventiv, care nu au fost vizate, nu pot fi aprobate şi efectuate”.
Text preluat din Ordonanţa Guvernului nr.85/2000.

21.
Art.25 alin.(7)

“(7) Documentele referitoare la operaţiunile efectuate în condiţiile prevederilor alin.(6) se înregistrează distinct într-un cont în afara bilanţului”.
20. Alineatul (7) al articolului 25 va avea următorul cuprins:

“(7) Operaţiunile efectuate în condiţiile prevederilor alin. (6) se înregistrează şi într-un cont în afara bilanţului”.
Text preluat din Ordonanţa Guvernului nr.85/2000.

22.
Art.26 alin.(21) nou
21. După alineatul (2) al articolului 26 se introduce alineatul (21) cu următorul cuprins:

“(21) Ministerul Finanţelor Publice va declanşa inspecţia în toate instituţiile publice atunci când este sesizat de şeful structurii de audit public intern al acestora în legătură cu efectuarea de operaţiuni nelegale care au viză de control financiar preventiv delegat, situaţie rezultată în urma efectuării unei misiuni de audit public intern”.
Text preluat din Ordonanţa Guvernului nr.72/2001.

23.
Art.26 alin.(7)

“(7) Actul de constatare întocmit cu ocazia inspecţiilor poate fi contestat de către cel controlat. Termenul şi locul de depunere a contestaţiei, precum şi procedura şi termenul de soluţionare a acesteia se stabilesc prin norme metodologice aprobate prin ordin al ministrului finanţelor”.
22. Alineatul (7) al articolului 26 va avea următorul cuprins:

“(7) În cazul în care în urma inspecţiei efectuate se constată abateri de la legalitate, care au produs pagube pe seama fondurilor publice sau a patrimoniului public, se va întocmi proces-verbal de inspecţie. Împotriva procesului-verbal de inspecţie se poate formula contestaţie în termen de 15 zile lucrătoare de la data comunicării acestuia. Contestaţia se va depune la structura care a efectuat inspecţia. Contestaţiile vor fi soluţionate prin decizie motivată, în termen de 30 de zile lucrătoare de la data înregistrării. Decizia este definitivă. Dacă prin soluţionare contestaţia a fost respinsă, procesul-verbal de inspecţie devine titlu executoriu şi va fi transmis spre executare organului fiscal în a cărui rază teritorială îşi are domiciliul contestatorul. Împotriva deciziei se poate formula acţiune în termen de 15 zile lucrătoare de la comunicare acesteia, conform Legii contenciosului administrativ nr.29/1990, cu modificările ulterioare, la curtea de apel în a cărei rază teritorială îşi are domiciliul reclamantul”.
Text preluat din Ordonanţa Guvernului nr.72/2001.

24.
Art.26 alin.(8)

“(8) Dacă actul de constatare stabileşte existenţa unor abateri de la legalitate sau regularitate care au produs sau ar putea produce pagube pe seama fondurilor publice sau a patrimoniului public, iar actul respectiv nu a fost contestat în termen sau contestaţia a fost respinsă ori a fost admisă în parte, persoana care a emis ordinul de serviciu prevăzut la alin.(3) are obligaţia de a sesiza Curtea de Conturi care va decide cu privire la măsurile care se impun. Sesizarea se face sub forma unui raport şi trebuie să fie însoţită de: actul de constatare, acte, documente şi probe care au stat la baza constatărilor, contestaţia depusă, decizia de soluţionare a contestaţiei”.
23. Alineatul (8) al articolului 26 se abrogă.
Text preluat din Ordonanţa Guvernului nr.72/2001.

25.
Art.26 alin.(9) nou
24. După alineatul (8) al articolului 26 se introduce alineatul (9) cu următorul cuprins:

“(9) În situaţiile în care s-a constatat săvârşirea unor fapte calificate de lege ca fiind contravenţii se va întocmi proces-verbal de contravenţie".
Text preluat din Ordonanţa Guvernului nr.72/2001.

26.
Art. 28 alin. (2)

"(2) Instituţia publică cu un număr de posturi mai mic de 25, care nu este în subordinea unei alte instituţii publice, poate decide să nu organizeze distinct activitatea de audit intern. Conducătorul instituţiei publice care a decis neorganizarea activităţii de audit are obligaţia să solicite efectuarea certificării trimestriale şi anuale a bilanţului contabil şi a contului de execuţie bugetară de către persoane desemnate din cadrul serviciilor publice descentralizare ale Ministerului Finanţelor ori pe bază de contract încheiat de instituţia publică în cauză cu persoane fizice sau juridice agreate, potrivit normelor metodologice aprobate prin ordin al ministrului finanţelor."
25. Alineatul (2) al articolului 28 se modifică şi va avea următorul cuprins:
"(2) Instituţia publică cu un număr de posturi mai mic de 25, care nu este în subordinea unei alte instituţii publice, poate decide să nu organizeze distinct activitatea de audit intern. Conducătorul instituţiei publice care a decis neorganizarea activităţii de audit are obligaţia să solicite efectuarea certificării  anuale a bilanţului contabil şi a contului de execuţie bugetară de către persoane desemnate din cadrul serviciilor publice descentralizare ale Ministerului Finanţelor Publice ori pe bază de contract încheiat de instituţia publică în cauză cu persoane fizice sau juridice agreate, potrivit normelor metodologice aprobate prin ordin al ministrului finanţelor publice."
Prevedere preluată din Ordonanţa Guvernului nr.72/2001 în vederea actualizării denumirii acestui minister şi a terminologiei specifice.

27.
Art.32

“Contravenţii

 Constituie contravenţii şi se sancţionează următoarele fapte, dacă nu sunt săvârşite în astfel de condiţii încât să fie considerate, potrivit legii penale, infracţiuni:

a) încălcarea obligaţiei de a avea la nivelul instituţiei publice structuri organizatorice, reglementări metodologice, proceduri şi criterii de evaluare instituite prin aprobarea dată de conducătorul instituţiei, aduse la zi şi aplicate efectiv;

b) neorganizarea, în termen de 90 de zile de la data intrării în vigoare a prezentei ordonanţe, a auditului intern potrivit prevederilor art.6 alin.(1);

c) aprobarea bilanţului contabil şi a contului de execuţie bugetară fără certificare şi raport de audit;
d) invocarea de către auditori a unui ordin de serviciu inexistent în vederea efectuării auditului asupra utilizării de către terţi a fondurilor publice gestionate de către aceştia din urmă în baza unei finanţări realizate de instituţia publică în cauză sau de către o instituţie subordonată acesteia;

e) neîndeplinirea obligaţiilor prevăzute la art.13 alin.(2);

f) neîndeplinirea obligaţiilor prevăzute la art.13 alin.(3);

g) prezentarea spre aprobare ordonatorului de credite a proiectelor de operaţiuni fără viza de control financiar preventiv;

h) depăşirea termenului prevăzut la art.18 alin.(2)-(4);

i) nerespectarea prevederilor art.21 alin.(5);

j) nemotivarea refuzului de viză;

k) nerespectarea prevederilor art.25 alin.(5);

l) nerespectarea prevederilor art.25 alin.(7);

m) nedispunerea efectuării inspecţiei potrivit prevederilor art.26 alin.(2);

n) nesesizarea Curţii de Conturi potrivit art.26 alin.(8)”.
26. Articolului 32 va avea următorul cuprins:

“Contravenţii
Constituie contravenţii şi se sancţionează următoarele fapte, dacă nu sunt săvârşite în astfel de condiţii încât să fie considerate, potrivit legii penale, infracţiuni:

a) încălcarea obligaţiei de a avea la nivelul instituţiei publice structuri organizatorice funcţionale de audit public intern, conform cerinţelor art.6;

b) neorganizarea structurii funcţionale de audit public intern, în termen de 90 de zile de la data înfiinţării instituţiei publice, potrivit prevederilor art.6 alin.(1);

c) aprobarea bilanţului contabil şi a contului de execuţie bugetară fără certificare şi raport de certificare;

d) neelaborarea planului de audit conform prevederilor art.8 alin.(1), (2) şi (3);

e) refuzul de a prezenta auditorilor şi persoanelor cu atribuţii de inspecţie documentele solicitate cu ocazia efectuării misiunilor de audit şi a inspecţiilor, conform prevederilor art.8 alin.(5) şi ale art.26 alin.(5);

f) neîndeplinirea obligaţiei, de către conducătorul instituţiei, de a organiza controlul financiar preventiv propriu şi evidenţa angajamentelor conform prevederilor art.13 alin.(1);

g) nerespectarea obligaţiei privind stabilirea proiectelor de operaţiuni supuse controlului financiar preventiv, precum şi omisiunea de evidenţiere a angajamentelor conform art.13 alin.(2) şi (3);

h) prezentarea spre aprobare ordonatorului de credite a proiectelor de operaţiuni fără  viza de control financiar preventiv;

i) depăşirea termenului prevăzut la art.18 alin.(2)-(4);

j) nerespectarea prevederilor art.21 alin.(5);

k) emiterea unui refuz de viză fără motivare conform art.24 alin.(2);

l) nerespectarea prevederilor art.25 alin.(5);

m) nerespectarea prevederilor art.25 alin.(4);

n) nerespectarea prevederilor art.25 alin.(7)”.
Text preluat din Ordonanţa Guvernului nr.72/2001.

28.
Art.33

“Sancţionarea contravenţiilor

Contravenţiile prevăzute la art.32 lit.c)-i) şi k) se sancţionează cu amendă de la 30.000.000  lei la 50.000.000 lei, iar cele prevăzute la lit.a), b), j) şi l)-n) cu amendă de la 10.000.000 lei la 20.000.000 lei”.
27. Articolul 33 va avea următorul cuprins:

“Contravenţiile prevăzute la art.32 lit.a), b) c), e), f), g) şi k) se sancţionează cu amendă de la 30.000.000 lei la 50.000.000 lei, iar cele prevăzute la lit.d), h), i), j), l), m) şi n), cu amendă de la 10.000.000 la 30.000.000 lei”.
Text preluat din Ordonanţa Guvernului nr.72/2001.

29.
Art.34 Titlul

“Constatarea contravenţiilor, stabilirea şi aplicare amenzilor, actualizarea nivelului amenzilor”.
28. Titlul articolului 34 va avea următorul cuprins:

“Constatarea contravenţiilor, stabilirea şi aplicarea amenzilor, căi de atac, actualizarea nivelului amenzilor”.
Text preluat din Ordonanţa Guvernului nr.72/2001.

30.
Art.34 alin.(1)

“(1) Constatarea contravenţiilor şi aplicarea sancţiunilor se fac de către reprezentanţii împuterniciţi ai Ministerului Finanţelor”
29. Alineatul (1) al articolului 34 va avea următorul cuprins:

“(1) Constarea contravenţiilor şi aplicarea sancţiunilor se vor face de către:

a) auditorii din cadrul structurilor de audit public intern ale Ministerului Finanţelor Publice, pentru contravenţiile prevăzute la art.32 lit.a), b), c), d), e), f), g), i), j), k) l) şi n);

b) auditorii din cadrul structurilor de audit public intern ale fiecărei instituţii publice, pe criteriul de competenţă a acestora, pentru contravenţiile prevăzute la art.32 lit.a), c), d) e), f), g), h), l), m) şi n);

c) persoanele cu atribuţii de inspecţie din cadrul Ministerului Finanţelor Publice, pentru contravenţiile prevăzute la art.32 lit.e), f), h), l) şi m);

d) controlorii financiari din cadrul Corpului Controlorilor Delegaţi, pentru contravenţiile prevăzute la art.32 lit.f) şi l)”.
Text preluat din Ordonanţa Guvernului nr.72/2001.

31.
Art.34 alin.(4)

“(4) Contravenţiilor prevăzute la art.32 le sunt aplicabile prevederile Legii nr.32/1968 privind stabilirea şi sancţionarea contravenţiilor, cu modificările ulterioare, cu excepţia prevederilor art.25-27”. 
30. Alineatul (4) al articolului 34 va avea următorul cuprins:

“(4) Împotriva proceselor-verbale de constatare a contravenţiilor şi de aplicare a sancţiunilor, întocmite conform competenţelor stabilite potrivit alin.(1), se poate face plângere în termen de 15 zile de la data înmânării sau comunicării acestuia. Plângerea însoţită de copia de pe procesul-verbal de constatare a contravenţiei se depune la organul din care face parte agentul constatator, potrivit prevederilor Ordonanţei Guvernului nr.2/2001 privind regimul juridic al contravenţiilor. Plângerea împreună cu dosarul cauzei se trimit de îndată judecătoriei în a cărei circumscripţie a fost săvârşită contravenţia”.
Text preluat din Ordonanţa Guvernului nr.72/2001.

32.
Art.37 alin.(2)

“(2) Pentru asigurarea controlului financiar preventiv delegat conform alin.(1) se aplică prevederile prezentei ordonanţe, cu excepţia reglementărilor privind opinia neutră, prevăzute la art.17 alin.(3), care se aplică de la 1 ianuarie 2000”.
31. Alineatul (2) al articolului 37 va avea următorul cuprins:
“(2) Pentru asigurarea controlului financiar preventiv delegat, prevăzut la alin.(1), se asimilează reglementările cuprinse în prezenta ordonanţă aplicabile instituţiilor publice prevăzute la art.17 alin.(3) şi la art.25 alin.(1)”.
Text preluat din Ordonanţa Guvernului nr.85/2000.

33.
Art.40

“ARTICOLUL 40

Abrogări
La data intrării în vigoare a prezentei ordonanţe se abrogă art.2, art.5 lit.a) şi alte prevederi referitoare la instituţiile publice din Legea nr.30/1991 privind organizarea şi funcţionarea controlului financiar şi a Gărzii financiare publicată în Monitorul Oficial al României, Partea I, nr.64 din 27 martie 1991”.
32. Articolul 40 va avea următorul cuprins:

“ARTICOLUL 40

ABROGĂRI

La data intrării în vigoare a prezentei legi se abrogă art.2, art.5 lit.a) şi alte prevederi referitoare la instituţiile publice din Legea nr.30/1991 privind organizarea şi funcţionarea controlului financiar şi a Gărzii financiare publicată în Monitorul Oficial al României, Partea I, nr.64 din 27 martie 1991, Ordonanţa de urgenţă a Guvernului nr.225/2000 pentru completarea Ordonanţei Guvernului nr.119/1999 privind auditul intern şi controlul financiar preventiv, publicată în Monitorul Oficial al României, Partea I, nr.606 din 25 noiembrie 2000 şi Legea nr.486/2001 privind aprobarea Ordonanţei de urgenţă a Guvernului nr.225/2000 pentru completarea Ordonanţei Guvernului nr.119/1999 privind auditul intern şi controlul financiar preventiv, publicată în Monitorul Oficial al României nr.614 din 28 septembrie 2001”.


Dispoziţiile Ordonanţei de urgenţă a Guvernului nr.225/2000, aprobată prin Legea nr. 486/2001 au fost preluate în această lege de aprobare a Ordonanţei Guvernului nr.119/1999.

34.

Art.II. Ordonanţa Guvernului nr.119/1999, cu modificările şi completările aduse prin prezenta lege, va fi republicată în Monitorul Oficial al României, Partea I, după aprobarea acesteia prin lege de către Parlament, dându-se textelor o nouă numerotare”.
Pentru respectarea normelor de tehnică legislativă.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. ec. Daniel Ionescu

Experţi parlamentari:

Onete Alexandru

Măţan Ofelia







16
20

